
Σχολικό Έτος 2019-20
ΠΡΟΓΡΑΜΜΑ “Teachers Training Teachers”
Περίοδος Ιανουαρίου –Ιουνίου 2020

Στο πλαίσιο της συνεχούς επιμόρφωσης/επαγγελματικής ανάπτυξης των εκπαιδευτικών, το Κολλέγιο Αθηνών προσφέρει το πρόγραμμα “Teachers Training Teachers”, σειρά ολιγόωρων μαθημάτων με πρακτικό χαρακτήρα και άμεση σχέση με την εκπαιδευτική διαδικασία.
Είναι ολιγόωρα μαθήματα/σεμινάρια (2-6 διδ. ώρ.) και απευθύνονται στο προσωπικό του Κολλεγίου Αθηνών – Κολλεγίου Ψυχικού, σε εθελοντική βάση, καθώς και σε ενδιαφερόμενους γονείς του Σχολείου, εκπαιδευτικούς και φοιτητές, που δεν εργάζονται στο Ε.Ε.Ι. 
Χώρος: Οι εγκαταστάσεις του Κολλεγίου, στο Ψυχικό. 
Ημέρα μαθημάτων: Σάββατο

Α΄μάθημα	          11:00-13:20 	 
Β΄μάθημα	          13:30-16:00     

Ελεύθερη είσοδος - απαραίτητη η εγγραφή.  

Χορηγείται Βεβαίωση Παρακολούθησης.

Πληροφορίες & Εγγραφές: Π. Μάρκου,  Π. Τσίγκου

Τηλ.:  2106798357,  210 6798265	email:  cpd@haef.gr                  Fax: 210-67.48.156  

Περιγραφή των σεμιναρίων:


1. Σάββατο, 1 Φεβρουαρίου 2020, 11:00-13:30. 
 Θέμα: Εθισμός στο Διαδίκτυο: Μικροί Επιστήμονες ή ...εγκλωβισμένοι @ gr ;
Το Σεμινάριο αφορά τους εκπαιδευτικούς Πρωτοβάθμιας και Δευτεροβάθμιας Εκπαίδευσης εφόσον είναι πρόσωπα σταθερής αναφοράς για τα παιδιά και τους εφήβους. Οι σημερινοί έφηβοι ή αλλιώς Γενιά του (Δια)Δικτύου  ή Γενιά Μ (από τα Μέσα) έχουν υψηλότερο ψηφιακό αλφαβητισμό από ό,τι οι προηγούμενες γενιές και   θα ήταν σημαντική η δημιουργία ομάδας εκπαιδευτικών καταρτισμένων στο θέμα  ώστε να μπορούν οι ίδιοι να ενημερώσουν, να υποστηρίξουν  και να κατευθύνουν τους μαθητές τους σε μια υγιή χρήση του Διαδικτύου και των Η.Υ. 
Στόχοι
· Κατανόηση της έννοιας του εθισμού κι ενημέρωση για τους τύπους εξάρτησης από το Διαδίκτυο. 
· Αναγνώριση των συμπτωμάτων και των συμπεριφορών εθισμού  τόσο στο σπίτι όσο και στο σχολείο.
· Ευαισθητοποίηση στις συνέπειες του εθισμού στην ψυχική υγεία και κοινωνική προσαρμογή κι ενημέρωση για τους παράγοντες επικινδυνότητας.
· Προτάσεις αντιμετώπισης του φαινομένου.
· Παρουσίαση του φαινομένου στους  μαθητές. 

Εισηγήτρια: Ν. Παπαδοπούλου, Μ.Sc., Ψυχοπαιδαγωγός - Σχολική Ψυχολόγος Δημοτικού Κολλεγίου Αθηνών.
2. Σάββατο, 1 Φεβρουαρίου  2020, 13:30-16:00, Βιβλιοθήκη.
Θέμα: Μεγαλώνοντας κουρασμένα παιδιά: Μπορεί άραγε η έλλειψη αρκετού και ποιοτικού ύπνου να σχετίζεται με συναισθηματικά αλλά και ακαδημαϊκά ζητήματα;
Αν και λέμε ότι ο ύπνος είναι το ίδιο σημαντικός στη ζωή ενός παιδιού όσο το φαγητό και η στέγη, πολύ συχνά τείνουμε να υποτιμάμε την αναγκαιότητά του και τον στερούμε από τα παιδιά.  Σίγουρα δεν είναι κάτι που γίνεται επίτηδες, αλλά συχνά βολεύει. Πολλές ώρες στη δουλειά, μελέτη για το σχολείο, φροντιστήρια και άλλες εξωσχολικές δραστηριότητες, τηλεόραση, υπολογιστές είναι κάποιες από τις αιτίες που συμβάλλουν στη στέρηση ύπνου από τα παιδιά. Αν και αυτοί οι λόγοι σκιαγραφούν μια «βολική άγνοια», είναι καιρός πια να αντιληφθούμε το πραγματικό κόστος που έχει για τα παιδιά η έλλειψη ύπνου και να δράσουμε ανάλογα.
Στο μάθημα θα επιχειρήσουμε να κατανοήσουμε την αναγκαιότητα του ύπνου όσον αφορά στη συναισθηματική και γνωστική ανάπτυξη και εξέλιξη των παιδιών. Θα μελετήσουμε τις διεργασίες και τα οφέλη του ύπνου, θα εξετάσουμε τι θα πει ποιοτικός και ωφέλιμος ύπνος και θα δούμε τι πραγματικά συμβαίνει όταν ένα παιδί δεν κοιμάται όσο χρειάζεται.
Εισηγήτρια: Α. Καζακάκου, M.Ed. Special Education, Ed.M. Emotional and Behavioral Disorders, Ψυχολόγος Δημοτικού Κολλεγίου Ψυχικού.

3. Σάββατο, 8 Φεβρουαρίου 2020, 11:00-14:15.
Θέμα: Πώς να γίνεις καλός δάσκαλος.
΄Ολοι οι εκπαιδευτικοί θέλουν να θεωρούνται «καλοί δάσκαλοι». Τι σημαίνει όμως «καλός δάσκαλος»; 
Στόχοι
Στο τέλος του σεμιναρίου οι εκπαιδευτικοί να είναι σε θέση να γνωρίζουν:
· τι σημαίνει επιτυχημένο μάθημα
· τι σημαίνει μάθηση και ποια μάθηση είναι αποτελεσματική
· πώς να εμπνέουν στους μαθητές τους κίνητρα μάθησης
· πώς μπορούν να αναπτύσσονται ως εκπαιδευτικοί
Εισηγήτρια: Π. Τσίγκου, M.A., Ed.D., Σύμβουλος Διευθυντή/ President Κολλεγίου Αθηνών - Κολλεγίου Ψυχικού.
4. Σάββατο, 8 Φεβρουαρίου 2020, 13:30-16:00.

Θέμα: Οι τέσσερις ρόλοι των ερωτήσεων»: ένα μοντέλο για την κατανόηση κειμένου
Ξεκινώντας από την προβληματική της κατανόησης κειμένου συναντάμε την έννοια του «γραμματισμού». Αποδομώντας τα στοιχεία του, προκύπτει «η διατύπωση ερωτήσεων» ως μία από τις στρατηγικές που προσφέρονται για την επεξεργασία του κειμένου. 

Το μοντέλο «Οι τέσσερις ρόλοι των ερωτήσεων» αποτελεί μία απλοποιημένη κατηγοριοποίηση ερωτήσεων προκειμένου να μπορεί να εφαρμοστεί στην τάξη από εκπαιδευτικούς και μαθητές. Μετά τη γνωριμία με το μοντέλο, οι μαθητές χειρίζονται αποτελεσματικότερα τα διαφορετικά νοήματα που μπορούν να αντλήσουν από το κείμενο. 

Στόχος του σεμιναρίου είναι να αποκτήσουν οι εκπαιδευτικοί και οι μαθητές ένα κοινό εργαλείο – κώδικα κατηγοριοποίησης των ερωτήσεων.  Όταν οι μαθητές εξοικειωθούν με το μοντέλο, διατυπώνουν ερωτήσεις προκειμένου να «ξεκλειδώσουν» κείμενα, να υποστηρίξουν τη μελέτη τους καθώς και να οργανώσουν αποτελεσματικότερα τις απαντήσεις τους.

Εισηγήτρια: Μ. Κοκκινιώτη, M.Ed., Εκπαιδευτικός Δημοτικού Κολλεγίου Ψυχικού.


5. Σάββατο, 7 Μαρτίου 2020, 09:30:00-13:30
Θέμα: H αξία του Project Based Learning για τη διδακτική πράξη. Οργανώνοντας ένα Project  
Οι νέες εκπαιδευτικές ανάγκες απαιτούν την ανάπτυξη των δεξιοτήτων του 21ου αιώνα στους μαθητές. Ένας τρόπος να επιτευχθεί αυτό είναι μέσω των Projects. Η οργάνωση λοιπόν μιας Project Based Learning κουλτούρας, ανεξάρτητα από το μάθημα, κρίνεται αναγκαία αν όχι επιβεβλημένη. 
Με το πέρας αυτού του σεμιναρίου οι συμμετέχοντες θα μπορούν να:
· διαχωρίζουν ένα Project από μια απλή εργασία.
· οργανώνουν ένα Project, ανεξάρτητα από την ειδικότητά τους, με δομημένο τρόπο.

Στο δεύτερο μέρος, οι εκπαιδευτικοί θα χρησιμοποιήσουν τις θεωρητικές γνώσεις και τις τεχνικές της πρώτης συνάντησης, για να σχεδιάσουν τα δικά τους ολοκληρωμένα projects, που θα στοχεύουν σε διαφορετικά γνωστικά αντικείμενα και ηλικιακές ομάδες μαθητών. Τα projects αυτά θα παρουσιαστούν στην ομάδα και θα ακολουθήσει ανατροφοδότηση και συζήτηση. 
Στους συμμετέχοντες θα δοθεί η δυνατότητα να αναπτύξουν τις δικές τους ιδέες για την δημιουργία ενός αποτελεσματικού Project, μέσα από μια οργανωμένη μεθοδολογία (στοχεύοντας τις δεξιότητες του 21ου αι.), όπως αυτή ορίζεται στην σύγχρονη βιβλιογραφία. 
Εισηγητές: Φ. Διαμαντίδης, M.Ed, Μ.Α., Καθηγητής Γυμνασίου-Λυκείου Κολλεγίου Ψυχικού, Στασινή Φράγκου, Ph.D., Καθηγήτρια Γυμνασίου Κολλεγίου Ψυχικού.

6. Σάββατο, 21 Μαρτίου 2020, 09:30-13:20
Θέμα: ΘΕΜΑ: Οι τεχνικές ενεργοποίησης του στοχασμού μέσα από την παρατήρηση της τέχνης: α) Visible Thinking β) Μετασχηματίζουσα Μάθηση μέσα από την Αισθητική Εμπειρία
Περιγραφή σεμιναρίου 
Στο πλαίσιο του σεμιναρίου θα προσεγγιστούν τα ακόλουθα:
1.     Ο ρόλος των τεχνών στη  διεργασία της μάθησης και ειδικότερα στην ανάπτυξη των δεξιοτήτων του 21αι.
2.     Τεχνικές ενεργοποίησης στοχασμού δια μέσου της παρατήρησης έργων τέχνης: (VisibleThinking(ProjectZero), Μετασχηματίζουσα Μάθηση μέσα από την Αισθητική Εμπειρία)
3.     Ένταξη των τεχνικών ενεργοποίησης του στοχασμού δια μέσου των τεχνών στο Primary Years Programme
Εισηγήτρια: Γ. Μέγα, Ph.D., Εκπαιδευτικός, Αναπληρώτρια Διευθύντρια Δημοτικού Κολλεγίου Αθηνών, Καθηγήτρια Σύμβουλος στο Ελληνικό Ανοικτό Πανεπιστήμιο. 

7. Σάββατο, 21 Μαρτίου 2020, 13:30-16:00
Θέμα: Οι Ήχοι των Αριθμών – Τα Μαθηματικά της Μουσικής. Σχέση ρητή η άρρητη;

Εισαγωγική προσέγγιση σε βασικούς πυλώνες που θεμελιώνουν την απαρχή εξερεύνησης της συναρπαστικής σχέσης των δύο κόσμων. Συμμετέχετε στην δημιουργική διεργασία ανακάλυψης της μουσικής κλίμακας, εξοικειώνεστε με βασικές απλές αρχές Μαθηματικών, Μουσικής, Φυσικής, ερευνάτε βήματα μαθηματικής σκέψης, διαγράφετε μία σύντομη ιστορική αναδρομή και γνωρίζετε τον κυριότερο σύγχρονο εκφραστή αυτής της σχέσης διεθνώς.

Διαμέσου σύντομων στοχευμένων νοητικών και σωματικών δραστηριοτήτων, διεγείρεται η ταυτόχρονη λειτουργία των δύο εγκεφαλικών ημισφαιρίων και της έκκρισης ορμονών ευεξίας, με στόχο την δημιουργικότητα, μία ολιστική μορφή σκέψης έξω από τα καθιερωμένα, την βελτίωση της μαθησιακής αίσθησης και κατά συνέπεια την χαρά, την ευεξία, την υγεία. Καθένας είναι ελεύθερος να προσαρμόσει τις δοθείσες πληροφορίες στο αντικείμενο ειδικότητας.

Εισηγητής: Σωτήρης Δημητριάδης, M.A., Ph.D., Καθηγητής Μουσικής Γυμνασίου- Λυκείου Κολλεγίου Αθηνών.


8. Σάββατο, 28 Μαρτίου  2020, 11:00-13:20.
Θέμα: Αισθητηριακή Νοημοσύνη: Είναι εξίσου σημαντική με τη Συναισθηματική Νοημοσύνη και το Γενικό Δείκτη Νοημοσύνης;

« Η ψυχή ορίζεται με την ικανότητα της θρέψης, της αίσθησης, της σκέψης και με την  κίνηση» (Αριστοτέλης Περί Ψυχής Β, 413b, 12-14)

Ο τρόπος με τον οποίο μαθητές αλλά και εκπαιδευτικοί βιώνουν το περιβάλλον  της τάξης, του εργαστηρίου, των γηπέδων και της αυλής του σχολείου στηρίζεται στις αισθήσεις. Κάποιοι μαθητές (και εκπαιδευτικοί) αισθάνονται άνετα και δημιουργικά σε ένα περιβάλλον με πολλά ταυτόχρονα ερεθίσματα. Προτιμούν τα πάντα πιο φωτεινά, πιο δυνατά, πιο ζεστά, και πιο έντονα. Αυτή η αίσθηση τους ευχαριστεί   και τους κρατά σε εγρήγορση (π.χ. να προσέχουν στο μάθημα οι μαθητές ή να αποδίδουν καλύτερα στη τάξη οι εκπαιδευτικοί). Άλλοι όμως μαθητές (και εκπαιδευτικοί) αποφεύγουν το θορυβώδες περιβάλλον, τους χώρους με πολύ κόσμο και προσπαθούν να δραπετεύσουν από αυτά προκειμένου να αισθανθούν πιο άνετα, σε περιβάλλοντα με λιγότερα και ηπιότερα ερεθίσματα, που δεν θα τους δημιουργούν διέγερση που τους αποσυντονίζει. 
Στόχος του σεμιναρίου είναι παρουσίαση των μηχανισμών επεξεργασίας των αισθήσεων και πώς διαφορετικοί μαθητές (και εκπαιδευτικοί) βιώνουν το ίδιο ερέθισμα με διαφορετικό τρόπο. Πόσο αυτό επηρεάζει την παρουσία τους και τη συμμετοχή τους στο μάθημα ή τον αθλητισμό, πώς μπορεί να καθορίσει το γραφικό χαρακτήρα, πως επιδρά στην σχολική καθημερινότητα πώς επιδρά στις κοινωνικές σχέσεις  με συνομηλίκους και εκπαιδευτικούς και πώς μπορεί να επηρεάσει συναισθηματικά τους μαθητές.

Εισηγητής: Π. Ν. Σιαπέρας, M.Sc., Ph.D., Ψυχολόγος-Εργοθεραπευτής Κολλεγίου Αθηνών, Επιστημονικός Συνεργάτης-Διδάσκων Πανεπιστημίου Αθηνών & Πανεπιστημίου Πελοποννήσου.

9. [bookmark: _GoBack]Σάββατο, 28 Μαρτίου  2020, 13:3-16:00.
Θέμα: Παρατήρηση μαθήματος

Το σεμινάριο θα παρουσιάσει ιδέες για το πώς η παρακολούθηση μαθήματος μπορεί να βοηθήσει τον εκπαιδευτικό να αναπτυχθεί. Να του δώσει την ευκαιρία να στοχαστεί πάνω στα δυνατά του σημεία και αυτά που θα έπρεπε να βελτιώσει, ώστε η μάθηση να είναι πιο αποτελεσματική επ’ ωφελεία διδασκομένων και διδάσκοντος
Στόχοι
Οι εκπαιδευτικοί να αποκτήσουν γνώσεις και αυτοπεποίθηση για το πώς η παρακολούθηση μαθημάτων θα είναι δημιουργική. Θα εξετασθούν θέματα, όπως:
· Ποιες είναι καλές πρακτικές στην παρακολούθηση μαθήματος
· Πώς κρατώ σημειώσεις κατά την παρακολούθηση μαθήματος
· Τεχνικές παρακολούθησης μαθήματος
· Πώς ανακαλύπτω τα δυνατά και τα αδύνατα σημεία ενός μαθήματος
· Πότε η αξιολόγηση μαθήματος μπορεί να είναι επικίνδυνη 
· Πώς η συζήτηση μετά την παρακολούθηση μπορεί να βελτιωθεί

Εισηγήτρια: Π. Τσίγκου, M.A., Ed.D., Σύμβουλος Διευθυντή/ President.

10. Σάββατο, 9 Μαΐου  2020, 11:00-13:30.

Θέμα: Η ηγεσία στο σχολείο και στην ορχήστρα

          Το σεμινάριο απευθύνεται σε εκπαιδευτικούς, δασκάλους Μουσικής αλλά και Διευθυντές Ορχήστρας.

          Θα παρουσιαστεί η έννοια και τα είδη του Leadership και η εφαρμογή τους  στην τάξη της μουσικής και όχι μόνο. Τι από όλα αυτά μπορούμε να χρησιμοποιήσουμε; Μπορούν να μας οδηγήσουν σε μια αναθεώρηση της στάσης μας στην τάξη; Στη συνέχεια θα επεκταθούμε στα κοινά σημεία  ανάμεσα στην διδασκαλία και στη διεύθυνση ορχήστρας. Θα αναλογιστούμε τις κοινές γραμμές που υπάρχουν και θα διαπιστώσουμε τις χρήσιμες πληροφορίες που μπορούμε να κρατήσουμε.
Εισηγητής: Ν. Μανωλικάκης, M.Α., Καθηγητής Μουσικής Δημοτικού Κολλεγίου Ψυχικού.

11. Σάββατο, 9 Μαΐου  2020, 13:30-16:00.
Θέμα: Οι τρεις μορφές ακρόασης και οι κατάλληλες αφηγηματικές τεχνικές στο Δημοτικό Σχολείο.
Η κατανόηση του προφορικού λόγου αποτελεί μια δεξιότητα κατά την οποία αναμειγνύονται τόσο φυσικές/σωματικές όσο και διανοητικές ψυχολογικές διαδικασίες, η ακρόαση και η κατανόηση (Turner, 1995). Τα τελευταία χρόνια συναντούμε όλο και πιο συχνά αναφορές για δυσκολίες από τους μαθητές όσον αφορά την πρόσληψη, αποκωδικοποίηση και επεξεργασία ακουστικών ερεθισμάτων κατά τη  μαθησιακή διαδικασία. Αποτέλεσμα αυτής της δυσκολίας είναι να παρατηρείται συχνά η αδυναμία από τους μαθητές στην αποκωδικοποίηση και στον εντοπισμό των βασικών σημείων της προφορικής διδασκαλίας, με ανάλογη συνέπεια  οι μαθητές να αδυνατούν να αξιολογούν τα πιο «σημαντικά» σημεία από αυτά που ακούν και να κρατούν σημειώσεις.

Στο μάθημα αυτό θα παρουσιαστεί μια σειρά από δραστηριότητες ακουστικής κατανόησης, που σχεδιάστηκαν και υλοποιήθηκαν για την αντιμετώπιση του προβλήματος αυτού. Σκοπός του μαθήματος είναι :

· Να αποκτήσουν οι εκπαιδευτικοί αντίληψη του προβλήματος της έλλειψης ακουστικής κατανόησης και μάθησης των μαθητών
· Να συνειδητοποιήσουν τα προβλήματα που αντιμετωπίζουν οι μαθητές μας,  που έχουν έλλειψη αυτής τη δεξιότητας
· Να έλθουν σε επαφή με στρατηγικές, που βοηθούν τους μαθητές να ξεπεράσουν τις δυσκολίες που αντιμετωπίζουν, να έχουν ενεργητική συμμετοχή, να αναπτύσσουν κριτική επίγνωση της γλώσσας, να είναι ικανοί να διακρίνουν τη στάση και τη θέση του ομιλητή απέναντι στο θέμα για το οποίο αυτός εκφράζεται. 
· Να μπορούν να συνδέουν τις δεξιότητες που αναπτύσσονται στο μάθημα με την καθημερινή ζωή των μαθητών, αφού η δεξιότητα κατανόησης προφορικού λόγου συνδέεται άμεσα με άλλες, κυρίως παραγωγικές, δεξιότητες.

Το σεμινάριο παρουσιάζει μια διδακτική προσέγγιση του προβλήματος στην πρωτοβάθμια εκπαίδευση. Ωστόσο, με τις κατάλληλες αναγωγές μπορεί να είναι χρήσιμο και για εκπαιδευτικούς της δευτεροβάθμιας εκπαίδευσης.

Εισηγητής: Π. Κουτσολιάκος, M.Α., M.Ed., Εκπαιδευτικός Δημοτικού Κολλεγίου Ψυχικού.
12. Σάββατο, 16 Μαΐου 2020, 11:00-13:20.
Θέμα: Bullying-free school: Κρατήστε τον εκφοβισμό έξω από την τάξη 
Το φαινόμενο του σχολικού εκφοβισμού αρχίζει να καταγράφεται ήδη από το 1970 και αφορά στη βία μεταξύ παιδιών. 

Εμπλέκονται σε αυτό:
· Το παιδί που δέχεται βία / Το παιδί ή ομάδα παιδιών που ασκεί βία
· Τα παιδιά θεατές / Οι εκπαιδευτικοί / Οι γονείς

Στο σεμινάριο, που απευθύνεται σε γονείς, εκπαιδευτικούς και ειδικούς ψυχικής υγείας, θα προσπαθήσουμε θεωρητικά αλλά κυρίως βιωματικά
· να μοιραστούμε την εμπειρία του ΨΠΤ του δημοτικού σχολείου του Κολλεγίου Αθηνών 
· να ανταλλάξουμε ιδέες και πρακτικές
· να ορίσουμε το φαινόμενο του σχολικού εκφοβισμού 
· να παρουσιάσουμε το προφίλ του μαθητή που ασκεί βία και του μαθητή που τη δέχεται 
· να μιλήσουμε για τα αίτια που οδηγούν στον εκφοβισμό
·  να δώσουμε συμβουλές για την αντιμετώπιση του φαινομένου μέσα στην τάξη και έξω από αυτή.

Εισηγήτριες: Ν. Παπαδοπούλου, Μ.Sc., Β. Βυθούλκα, Τ. Νησιώτη, Ψυχοπαιδαγωγοί- Ψυχολόγοι Δημοτικού Κολλεγίου Αθηνών.

13. Σάββατο, 30 Μαΐου 2020, 11:00-13:20.

Θέμα: Developing Oral Competency through the use of Impromptu Style Speaking Activities 
 
Building learners’ oral competency is a key element of any language classroom. This is without a doubt a great challenge for language teachers as it is difficult to formally plan and assess within lessons. In addition, it is an even greater challenge to evaluate a learner’s oral competency and progress. Impromptu style speaking activities can help provide learners of all ages and aptitudes the guided practice necessary to embellish their speaking skills in an unobtrusive and fun way. 

Key concerns addressed during the workshop:

· Why is it important to teach ‘speaking’? 
· Why is it important to encourage learners to speak? 
· What are some of the challenges faced by teachers and learners alike? 
· How can speaking be formally introduced into a curriculum? 
· How can speaking activities be adapted to suit the varying needs and abilities of language learners? 
· How can oral production be assessed? 
· How can oral production assessment tools be adapted to suit the task and learners’ needs? 
 
This workshop will primarily focus on providing teachers with numerous impromptu style speaking activities that can be used in any classroom and can be adapted to suit learner level and interest. Teachers attending the seminar will be provided with the opportunity to: reflect on authentic learners’ speech by listening to real students speaking; evaluate and assess different pupils’ oral proficiency; gain an in depth understanding of the significance of promoting this skill by planning it within the language course curriculum.   
 
*Language of instruction: English.
Moderator: Maria Mavrakis, B.Ed. English and English as a Second Language, Postgraduate Diploma in TESOL and ALBE, M. A. in Educational Leadership, English Teacher at Psychico College Junior High School.

 
14. Σάββατο, 30 Μαΐου 2020, 13:30-16:00.

Θέμα: Τεχνικές δημιουργικής σκέψης: Τα 6 καπέλα του Μπόνο
Άσπρο, Κίτρινο, Μπλε, Μαύρο, Κόκκινο, Πράσινο, είναι τα διαφορετικά καπέλα του Edward de Bono, ο οποίος ανέπτυξε αυτή την τεχνική για να μας βάλει να σκεφτόμαστε ένα θέμα ή ένα πρόβλημα από 6 διαφορετικές οπτικές. «Υιοθετώντας» ένα-ένα καπέλο, οι μαθητές μαθαίνουν να σκέφτονται δημιουργικά, ανοιχτόμυαλα και κριτικά. Από τη στείρα αντιπαράθεση οδηγούνται σιγά-σιγά στην αποτελεσματική ανταλλαγή ιδεών, εστιάζοντας κάθε φορά σε συγκεκριμένες παραμέτρους του θέματος. Ερευνούν, λύνουν προβλήματα, διαχειρίζονται κρίσεις. 
Τα υπόλοιπα στο εργαστήρι! Ελάτε να παίξουμε με τα καπέλα!
Εισηγήτρια: Τζ. Νικολοπούλου, M.Ed., Εκπαιδευτικός Δημοτικού Κολλεγίου Ψυχικού.


EDUCATE THE EDUCATORS
TEACHERS TRAINING TEACHERS
ΣΧΟΛ. ΕΤΟΣ 2018-2019

ΕΝΤΥΠΟ ΕΓΓΡΑΦΗΣ
Παρακαλώ να δεχθείτε τη συμμετοχή μου στο πρόγραμμα Teachers Training Teachers, που προσφέρει το Ελληνοαμερικανικόν Εκπαιδευτικόν Ίδρυμα.  
		Ονοματεπώνυμο:
	

	Τηλέφωνο επικοινωνίας :
	

	E-mail:
	

	Σχολείο (ΚΑ/ΚΨ/άλλο)
	

	Σχολική Βαθμίδα (Δημοτικό/Γυμνάσιο/Λύκειο):
	

	Ειδικότητα:
	

	Χρόνια υπηρεσίας:
	

	Μάθημα/μαθήματα  που θέλω 
να παρακολουθήσω
	



Τα στοιχεία που δηλώνετε στο Έντυπο Εγγραφής θα χρησιμοποιηθούν για επικοινωνία σχετικά με τα σεμινάρια που επιθυμείτε να παρακολουθήσετε (έκτακτες αλλαγές ή ενημερώσεις). Η ειδικότητά σας και τα χρόνια προϋπηρεσίας μας βοηθούν για την οργάνωση του σεμιναρίου και του περιεχομένου του. Το σεμινάριο ενδέχεται να καλυφθεί φωτογραφικά και το υλικό αφενός να διατηρηθεί στο ιστορικό αρχείο του E.E.I. αφετέρου να αναρτηθεί στο διαδικτυακό τόπο (www.haef.gr) ή/και να χρησιμοποιηθεί στο Νewsletter του Ε.Ε.Ι. «Educate the Educators». Για οιαδήποτε ερώτημα ή αντίρρηση μπορείτε να επικοινωνήσετε προ της διεξαγωγής του σεμιναρίου, με την Πολυάνθη Τσίγκου, Σύμβουλο του Διευθυντή/President (2106798265, ptsigou@haef.gr). 
	

	

	

	                           (υπογραφή)
	                                                                  (ημερομηνία)
	
	



Το έντυπο συμπληρωμένο πρέπει να αποσταλεί στο email:  cpd@haef.gr  
ή στο fax: 210-67.48.156  
Πληροφορίες:  Τηλ.  210 6798357,  210 6798265.

